ბუტილაცეტატი

ბუტილაცეტატი — ძმარმჟავას ბუტილის ეთერი. სამი სტრუქტურული იზომერიდან გავრცელებულია ნორმალური ბუტილაცეტატი CH3(CH2)3OCOCH3 და იზობუტილაცეტატი (CH3)2CHCH2OCOCH3; უფერო სითხეები ეთერის დამახასიეთებელი სუნით. ბუტილაცეტატის დუღილის ტემპერატურაა 126.1°C, დნობისა კი — −78°C. წყალში მცირედ იხსნება, ერევა ორგანულ გამხსნელებსა და მცენარეულ ზეთებს. ახასიათებთ რთული ეთერების ყველა თვისება. კარგი გამხსნელია ქლორკაუჩუკების, ნიტროცელულოზის, გლიფთალური ფისებისა და სხვა აფსკწარმომქმნელი ნივთიერებებისა, რომლებსაც ფართოდ იყენებენ ლაქსაღებავების მრეწველობაში. 
ლიტერატურა

რესურსები ინტერნეტში

 Ethylene and other chemicals in fruit 
 Material Safety Data Sheet
 CDC - NIOSH Pocket Guide to Chemical Hazards

კატეგორია:აცეტატები